إشتريت أسمنت وطوب عشان أبني أحواض للورد.. ودخلت المخزن بتاع الفيلا عشان أجيب منه معدات البنا.. وفضلت أدور في الكراكيب.. واللي من بينهم كانت حاجات قديمه من شقة عمي مكانش لها مكان في الفيلا.. ومن ضمنهم كانت كنبة انتريه بخزنه سحريه.. ومش عارف ليه فضولي أخدني ليها وخلاني أحاول أفتحها وأشوف فيها أيه.. ربما يكون فيها حاجه مهمه ولا أوراق تاكلها الفيران ولما نعوزها ندوخ عليها..لأني من صغري كنت بشوف أي ورقه مهمه كريمه كانت بتحطها فيها وتقفل عليها.